**รายงานการประชุมคณะกรรมการประจำคณะวิศวกรรมศาสตร์**

**ครั้งที่ 1-10/2562**

**วันพฤหัสบดีที่** 27 มิถุนายน 2562

**ณ ห้องประชุม 1 ชั้น 8 ตึกเพียรวิจิตร คณะวิศวกรรมศาสตร์**

**--------------------------------------**

**ผู้มาประชุม**

1. รศ.รัชพล สันติวรากร คณบดี ประธาน
2. ผศ.พนมชัย วีระยุทธศิลป์ รองคณบดีฝ่ายบริหาร
3. ผศ.คมกฤช ปิติฤกษ์ รองคณบดีฝ่ายแผนยุทธศาสตร์และพัฒนาองค์กร
4. รศ.ณัฐพงษ์ อารีมิตร รองคณบดีฝ่ายวิชาการ
5. รศ.จีรนุช เสงี่ยมศักดิ์ หัวหน้าสาขาวิชาวิศวกรรมไฟฟ้า
6. รศ.สมชาย ชวนอุดม หัวหน้าสาขาวิชาวิศวกรรมเกษตร
7. อ.สมศักดิ์ หอมดี หัวหน้าสาขาวิชาวิศวกรรมอุตสาหการ
8. รศ.พิเชษฐ เชี่ยวธนะกุล หัวหน้าสาขาวิชาวิศวกรรมคอมพิวเตอร์
9. รศ.วินัย ศรีอำพร กรรมการผู้ทรงคุณวุฒิ
10. รศ.ธนากร วงศ์วัฒนาเสถียร กรรมการผู้ทรงคุณวุฒิ
11. นายทองปาน สุนทรารักษ์ ผู้อำนวยการกองบริหารงานคณะวิศวกรรมศาสตร์ กรรมการและเลขานุการ

**ผู้เข้าร่วมประชุม**

1. ผศ.รัตมณี นันทสาร ผู้ช่วยคณบดีฝ่ายบริหาร
2. ผศ.ดวงกนก ธนังธีรพงษ์ ผู้ช่วยคณบดีฝ่ายวิชาการ
3. อ.กิตติพงษ์ ลาลุน ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์
4. รศ.เฉลิมชัย พาวัฒนา หัวหน้าสาขาวิชาวิศวกรรมโยธา
5. รศ.สุรสิทธิ์ ปิยะศิลป์ หัวหน้าสาขาวิชาวิศวกรรมเครื่องกล
6. รศ.สุธาสินี เนรมิตตกพงศ์ หัวหน้าสาขาวิชาวิศวกรรมเคมี
7. ผศ.ธัญลักษณ์ ราษฎร์ภักดี หัวหน้าสาขาวิชาวิศวกรรมสิ่งแวดล้อม
8. นายภาณุพงศ์ ต.ประเสริฐ ผู้ช่วยเลขานุการ
9. นางสาวมาริษา นันสมบัติ ผู้ช่วยเลขานุการ

**เริ่มประชุมเวลา 13.30 น.**

เมื่อครบองค์ประชุมแล้ว ประธานได้กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องแจ้งเพื่อทราบ**

* 1. **ปฏิทินการประชุมคณะกรรมการประจำคณะวิศวกรรมศาสตร์ ประจำปี พ.ศ. 2562**

ประธานได้แจ้งที่ประชุมถึงปฏิทินการประชุมคณะกรรมการประจำคณะวิศวกรรมศาสตร์ ประจำปี พ.ศ. 2562 ตั้งแต่เดือนมิถุนายน – ธันวาคม ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **ผู้บริหารคณะวิศวกรรมศาสตร์**

ประธานได้แจ้งที่ประชุมว่า ตามคำสั่งมหาวิทยาลัยขอนแก่น ที่ 4451/2562 ลงวันที่ 5 มิถุนายน พ.ศ. 2562 แต่งตั้ง รองศาสตราจารย์รัชพล สันติวรากร พนักงานมหาวิทยาลัย ตำแหน่งรองศาสตราจารย์ สังกัดคณะวิศวกรรมศาสตร์ ดำรงตำแหน่งคณบดีคณะวิศวกรรมศาสตร์ ตั้งแต่วันที่ 7 มิถุนายน 2562 ถึงวันที่ 6 มิถุนายน 2566 เพื่อให้การบริหารงานคณะวิศวกรรมศาสตร์ เป็นไปด้วยความเรียบร้อยและมีประสิทธิภาพ จึงแต่งตั้งพนักงานมหาวิทยาลัย สังกัดคณะวิศวกรรมศาสตร์ ดำรงตำแหน่งรองคณบดีฝ่ายต่าง ๆ ตามคำสั่งมหาวิทยาลัยขอนแก่น ที่ 4687/2562 เรื่อง แต่งตั้งรองคณบดีฝ่ายต่าง ๆ คณะวิศวกรรมศาสตร์ ดังนี้

1. ผู้ช่วยศาสตราจารย์พนมชัย วีระยุทธศิลป์ ดำรงตำแหน่งรองคณบดีฝ่ายบริหาร
2. ผู้ช่วยศาสตราจารย์คมกฤช ปิติฤกษ์ ดำรงตำแหน่งรองคณบดีฝ่ายแผนยุทธศาสตร์และพัฒนาองค์กร
3. รองศาสตราจารย์ณัฐพงษ์ อารีมิตร ดำรงตำแหน่งรองคณบดีฝ่ายวิชาการ

และแต่งตั้งข้าราชการพลเรือนในสถาบันอุดมศึกษา/พนักงานมหาวิทยาลัย สังกัดคณะวิศวกรรมศาสตร์ ดำรงตำแหน่งผู้ช่วยคณบดีฝ่ายต่าง ๆ ตามคำสั่งมหาวิทยาลัยขอนแก่น ที่ 4899/2562 เรื่อง แต่งตั้งผู้ช่วยคณบดีฝ่ายต่าง ๆ คณะวิศวกรรมศาสตร์ ดังนี้

1. ผู้ช่วยศาสตราจารย์ภาณุพงษ์ วันจันทึก ดำรงตำแหน่งผู้ช่วยคณบดีฝ่ายบริการวิชาการและถ่ายทอดเทคโนโลยี
2. ผู้ช่วยศาสตราจารย์รัตมณี นันทสาร ดำรงตำแหน่งผู้ช่วยคณบดีฝ่ายบริหาร
3. ผู้ช่วยศาสตราจารย์ดวงกนก ธนังธีรพงษ์ ดำรงตำแหน่งผู้ช่วยคณบดีฝ่ายวิชาการ
4. อาจารย์กิตติพงษ์ ลาลุน ดำรงตำแหน่งผู้ช่วยคณบดีฝ่ายพัฒนานักศึกษาและศิษย์เก่าสัมพันธ์

จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **องค์ประกอบคณะกรรมการประจำคณะวิศวกรรมศาสตร์**

ประธานได้แจ้งที่ประชุมว่า ตามประกาศมหาวิทยาลัยขอนแก่น ฉบับที่ 444/2562 ลงวันที่ 6 กุมภาพันธ์ 2562 เรื่อง การกำหนดกลุ่มของคณะ วิทยาลัย สถาบัน สำนัก สำนักงานสภามหาวิทยาลัย สำนักงานวิทยาเขต หรือส่วนงานที่เรียกชื่ออย่างอื่นที่มีฐานะเทียบเท่า และหน่วยงานบริหารจัดการกลาง สังกัดสำนักงานอธิการบดีเพื่อประกอบการกำหนดค่าตอบแทนตำแหน่งบริหาร พ.ศ. 2562 ข้อ 6 และประกาศมหาวิทยาลัยขอนแก่น ฉบับที่ 445/2562 ลงวันที่ 6 กุมภาพันธ์ 2562 เรื่อง แหล่งงบประมาณที่ใช้ในการจ่ายเงินประจำตำแหน่งบริหาร และจำนวนตำแหน่งรองอธิการบดี ผู้ช่วยอธิการบดี รองหัวหน้า ส่วนงาน ผู้ช่วยหัวหน้าส่วนงาน หรือตำแหน่งอื่น ที่มีฐานะเทียบเท่า พ.ศ. 2562 ข้อ 7 (1) ทำให้ คณะวิศวกรรมศาสตร์ มีจำนวนตำแหน่งรองหัวหน้าส่วนงานได้ไม่เกิน 4 ตำแหน่ง และผู้ช่วยหัวหน้าส่วนงานได้ไม่เกิน 4 ตำแหน่ง ซึ่งจะส่งผลต่อองค์ประกอบของคณะกรรมการประจำคณะวิศวกรรมศาสตร์ ประเภทผู้แทนหัวหน้าสาขาวิชาและผู้ทรงคุณวุฒิ ตามข้อบังคับมหาวิทยาลัยขอนแก่น ว่าด้วย คณะกรรมการประจำคณะ วิทยาลัย หรือส่วนงานที่เรียกชื่ออย่างอื่นที่มีฐานะเทียบเท่าคณะ วิทยาลัย พ.ศ. 2558 ข้อ 5 วรรค 5 คือ เมื่อกรรมการประเภทผู้แทนหัวหน้าสาขาวิชาและผู้ทรงคุณวุฒิ รวมกันแล้วต้องไม่เกิน 4 คน แต่ตามคำสั่งมหาวิทยาลัยขอนแก่น ที่ 5099/2561 ลงวันที่ 3 สิงหาคม 2561 ได้แต่งตั้งคณะกรรมการประจำคณะวิศวกรรมศาสตร์ ในสององค์ประกอบดังกล่าวข้างต้นรวมกัน จำนวน 6 คน ตามโครงสร้างเดิม คณะฯ จึงได้หารือกับมหาวิทยาลัยขอนแก่น และได้รับคำวินิจฉัยว่า ให้คณะฯ ดำเนินการประชุมคณะกรรมการประจำคณะฯ ตามองค์ประชุมเดิมเท่าที่มีอยู่ไปพลางก่อน จนครบวาระการดำรงตำแหน่งของกรรมการ และให้คณะฯ แต่งตั้งกรรมการประจำคณะฯ ใหม่ ตามองค์ประกอบของคณะกรรมการต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม

**ที่ประชุมรับทราบ**

* 1. **สรุปจำนวนการรับนักเรียนเข้าศึกษาในคณะวิศวกรรมศาสตร์ ปีการศึกษา 2562 และจำนวนการจัดสรรนักศึกษาสาขาวิศวกรรมทั่วไปเข้าสาขาวิชา**

รองคณบดีฝ่ายวิชาการได้แจ้งที่ประชุมถึงจำนวนการรับนักเรียนเข้าศึกษาในคณะวิศวกรรมศาสตร์ มหาวิทยาลัยขอนแก่น ประจำปีการศึกษา 2562 โดย**เป็นจำนวนที่นักศึกษารายงานตัวเข้าศึกษา เรียบร้อยแล้ว** ดังนี้

**หน่วยนับ : คน**

|  |  |  |  |
| --- | --- | --- | --- |
| **รายการ** | **ภาคปกติ** | **นานาชาติ** | **รวม** |
| รอบที่ 1 Portfolio | 147 | 50 | **197** |
| รอบที่ 2 โควตาภาคฯ | 156 | 34 | **190** |
| รอบที่ 3 โควตาทั่วประเทศ | 107 | 29 | **136** |
| รอบที่ 4 Admission | 129 | 27 | **156** |
| **รวมทั้งสิ้น** | **539** | **140** | **679** |

**ซึ่งในภาคปกติมีนักเรียนรายงานตัวเข้าศึกษาต่อสูงกว่าแผนที่ตั้งไว้ จำนวน 19 คน ฝ่ายวิชาการจะดำเนินการจัดสรรเข้าสาขาวิชาต่อไป จึงแจ้งที่ประชุมเพื่อรับทราบ ดังรายละเอียดตามเอกสารประกอบวาระการประชุม**

ที่ประชุมรับทราบ

**ระเบียบวาระที่ 2 รับรองรายงานการประชุมคณะกรรมการประจำคณะฯ วาระพิเศษ ครั้งที่ 2/2562 เมื่อวันพุธที่ 5 มิถุนายน 2562**

ที่ประชุมมีมติรับรองรายงานการประชุมคณะกรรมการประจำคณะฯ วาระพิเศษ ครั้งที่ 2/2562 โดยมีการแก้ไข ดังนี้

- ให้แก้ไขเชิงอรรถ จาก “...ครั้งที่ 1-1/2562 ในวันพฤหัสบดีที่ 20 มิถุนายน 2562” เป็น “...ครั้งที่ 1-10/2562 ในวันพฤหัสบดีที่ 27 มิถุนายน 2562”

**ระเบียบวาระที่ 3 เรื่องสืบเนื่องจากการประชุมครั้งก่อน - ไม่มี -**

**ระเบียบวาระที่ 4 เรื่องค้างพิจารณา - ไม่มี -**

**ระเบียบวาระที่ 5 เรื่องเสนอเพื่อพิจารณา**

**5.1 ผู้เปลี่ยนสถานภาพเป็นพนักงานมหาวิทยาลัย สำหรับข้าราชการ ภายหลัง 1 ปี แต่ไม่เกิน 5 ปี**

ประธานได้เสนอต่อที่ประชุมว่า ตามประกาศคณะกรรมการบริหารงานบุคคล ประจำมหาวิทยาลัยขอนแก่น (ฉบับที่ 4/2560) ลงวันที่ 9 พฤษภาคม 2560 เรื่อง หลักเกณฑ์และวิธีการแสดงเจตนาเปลี่ยนสถานภาพเป็นพนักงานมหาวิทยาลัย ภายหลัง 1 ปี แต่ไม่เกิน 5 ปี นับตั้งแต่วันที่พระราชบัญญัติมหาวิทยาลัยขอนแก่น พ.ศ. 2558 มีผลบังคับใช้ สำหรับผู้ดำรงตำแหน่งรองอธิการบดี ผู้ช่วยอธิการบดี รองคณบดี รองผู้อำนวยการสถาบัน รองผู้อำนวยการสำนัก หรือ รองหัวหน้าส่วนงาน ที่เรียกชื่ออย่างอื่นที่มีฐานะเทียบเท่าคณะ วิทยาลัย สถาบัน และสำนัก ตามที่สภามหาวิทยาลัยกำหนด บัดนี้ มีผู้ยื่นหนังสือแสดงเจตนาเปลี่ยนสถานภาพตามประกาศดังกล่าว จำนวน 1 คน คือ นางสาวจีรนุช เสงี่ยมศักดิ์ ตำแหน่งรองศาสตราจารย์ ประเภทข้าราชการ ทั้งนี้ เนื่องจากได้รับทาบทามให้ดำรงตำแหน่ง รองคณบดีฝ่ายวิจัยและวิเทศสัมพันธ์ คณะวิศวกรรมศาสตร์ ดังนั้น เพื่อให้เป็นไปตามประกาศฯ ข้อ 8 กำหนดให้คณะกรรมการประจำส่วนงาน ทำหน้าที่เป็นผู้ประเมินความรู้ความสามารถของผู้แสดงเจตนาเปลี่ยนสถานภาพ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายบริหารดำเนินการต่อไป**

**5.2 การเสนอชื่อผู้สมควรได้รับปริญญากิตติมศักดิ์และรางวัลพระธาตุพนมทองคำ ประจำปี พ.ศ. 2562**

ประธานได้เสนอต่อที่ประชุมว่า ด้วยคณะกรรมการสรรหาผู้สมควรได้รับปริญญากิตติมศักดิ์ และรางวัลพระธาตุพนมทองคำ ประจำปี พ.ศ. 2562 ได้แจ้งให้คณะฯ เสนอชื่อผู้สมควรได้รับปริญญากิตติมศักดิ์และรางวัลพระธาตุพนมทองคำ ประจำปี พ.ศ. 2562 ตามข้อบังคับมหาวิทยาลัยขอนแก่น ว่าด้วย การให้ปริญญากิตติมศักดิ์และรางวัลพระธาตุพนมทองคำ ประจำปี พ.ศ. 2560 ข้อ 13 และ 14 โดยส่งฝ่ายการศึกษา สำนักงานอธิการบดี (โดยวิธีลับ) ภายในวันที่ 9 สิงหาคม 2562 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติให้สาขาวิชาพิจารณาเสนอรายชื่อผู้สมควรได้รับปริญญากิตติมศักดิ์และรางวัลพระธาตุพนมทองคำ ประจำปี พ.ศ. 2562 และจัดส่งรายชื่อให้ฝ่ายบริหาร เพื่อรวบรวมสรุปและนำเสนอต่อที่ประชุมเพื่อพิจารณาต่อไป**

**5.3 พนักงานมหาวิทยาลัยขอกำหนดตำแหน่งทางวิชาการ**

รองคณบดีฝ่ายบริหารได้เสนอต่อที่ประชุมว่า ด้วยนายสุรพล ผดุงทน พนักงานมหาวิทยาลัย ประเภทวิชาการ ตำแหน่ง ผู้ช่วยศาสตราจารย์ ได้แจ้งความประสงค์ขอกำหนดตำแหน่งทางวิชาการ เป็น รองศาสตราจารย์ ในสาขาวิชาวิศวกรรมสิ่งแวดล้อม โดยได้ผ่านความเห็นชอบจากที่ประชุมคณะกรรมการกลั่นกรองคุณสมบัติและผลงานทางวิชาการผู้เสนอขอกำหนดตำแหน่งทางวิชาการ คณะวิศวกรรมศาสตร์ ในคราวประชุมครั้งที่ 4/2562 เมื่อวันที่ 6 มิถุนายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยให้แก้ไขแบบตรวจสอบคุณสมบัติและผลงานวิชาการ ข้อ 5 ในส่วนของลำดับผู้เขียน รายการที่ 1 (4.2.1.1) จาก “...ลำดับที่ 4...” เป็น “...ลำดับที่ 1...” และให้ฝ่ายบริหารดำเนินการต่อไป**

**5.4 รายชื่อผู้ทรงคุณวุฒิเพื่อพิจารณาตำแหน่งทางวิชาการ**

วาระลับ

**5.5 วิธีการรับนักศึกษาเข้าศึกษาต่อในระดับปริญญาตรี**

ประธานได้เสนอต่อที่ประชุมว่า ด้วยสาขาวิชาวิศวกรรมเกษตรได้ขอให้คณะฯ ทบทวนวิธี การรับนักศึกษาเข้าศึกษาต่อในระดับปริญญาตรี จึงขอให้หัวหน้าสาขาวิชาวิศวกรรมเกษตร นำเสนอต่อที่ประชุม

หัวหน้าสาขาวิชาวิศวกรรมเกษตรได้เสนอต่อที่ประชุมว่า เนื่องจากคณะฯ ได้รับนักศึกษาเข้าศึกษาต่อในระดับปริญญาตรี โดยวิธีรับรวมทั้งคณะ ซึ่งไม่มีการรับนักศึกษาแยกสาขาวิชา ทำให้คณะสามารถรับนักศึกษาที่มีคะแนนการสอบที่สูงขึ้น แต่เมื่อรับนักศึกษาเข้ามาแล้ว และดำเนินการแยกสาขาวิชา ปรากฏว่า มีนักศึกษาจำนวนหนึ่งไม่ได้เข้าเรียนในสาขาวิชาที่ตนเองต้องการ ซึ่งเป็นการผิดหลักการของการศึกษา ที่ต้องให้การศึกษาตามความประสงค์ของผู้เรียน ทำให้นักศึกษาจัดทำคำขอย้ายสาขาออกจากสาขาวิชาวิศวกรรมเกษตร ไม่น้อยกว่า 10 คน ต่อปีการศึกษา จึงส่งผลกระทบกับการจัดการศึกษาของสาขาวิชาฯ รวมทั้งการผลิตบุคลากรด้านวิศวกรรมเกษตร จึงขอเสนอที่ประชุมเพื่อพิจารณาทบทวนวิธีการรับนักศึกษาเข้าศึกษาต่อในระดับปริญญาตรี โดยสาขาวิชาฯ ขอแยกรับนักศึกษาเฉพาะสาขาวิชาวิศวกรรมเกษตร ดังรายละเอียดตามเอกสารประกอบวาระการประชุม

หัวหน้าสาขาวิชาวิศวกรรมคอมพิวเตอร์ได้แจ้งที่ประชุมเพิ่มเติมว่า ฝ่ายวิชาการตระหนักถึง ปัญหาและได้ดำเนินการจัดตั้งคณะกรรมการเพื่อทบทวนและศึกษาวิธีการรับนักศึกษาเข้าศึกษาต่อในระดับปริญญาตรี คณะวิศวกรรมศาสตร์ เรียบร้อยแล้ว จึงแจ้งที่ประชุมเพื่อรับทราบ

**มติ ที่ประชุมพิจารณาแล้วมีมติให้ฝ่ายวิชาการดำเนินการศึกษาทบทวนวิธีการรับนักศึกษา เข้าศึกษาต่อในระดับปริญญาตรี และนำเสนอต่อที่ประชุมต่อไป**

**5.6 รายชื่อบุคลากรที่สร้างชื่อเสียงให้กับคณะวิศวกรรมศาสตร์ รอบที่ 2/2562**

รองคณบดีฝ่ายบริหารได้เสนอต่อที่ประชุมว่า ตามที่ฝ่ายบริหารได้แจ้งให้สาขาวิชาและหน่วยงานพิจารณาบุคลากรในสังกัดที่สร้างชื่อเสียงให้กับคณะวิศวกรรมศาสตร์ เพื่อรับการเพิ่มระดับคะแนนสุดท้ายของรอบที่ 2/2562 (ผลงานตั้งแต่วันที่ 1 ธันวาคม 2561 ถึงวันที่ 31 พฤษภาคม 2562) เพื่อประกอบ การพิจารณาเลื่อนเงินเดือน รอบ 1 ตุลาคม 2562 บัดนี้ สาขาวิชาได้แจ้งรายชื่อผู้ที่สร้างชื่อเสียง ให้กับคณะฯ รอบที่ 2/2562 เรียบร้อยแล้ว จำนวน 3 ราย คือ ผู้ช่วยศาสตราจารย์ณัญธิวัฒน์ พลดี ผู้ช่วยศาสตราจารย์สุรพล ผดุงทน และผู้ช่วยศาสตราจารย์ยุวรัตน์ เงินเย็น โดยผู้ที่ถูกเสนอชื่อจะให้ ที่ประชุมคณะกรรมการประจำคณะวิศวกรรมศาสตร์ เป็นผู้พิจารณาเป็นกรณีๆ ไปตามข้อ 13 แห่งประกาศคณะวิศวกรรมศาสตร์ มหาวิทยาลัยขอนแก่น (ฉบับที่ 14/2558) ลงวันที่ 25 มีนาคม 2558 เรื่อง หลักเกณฑ์การพิจารณาความดีความชอบของบุคลากร สายวิชาการคณะวิศวกรรมศาสตร์ จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบให้ดำเนินการตามแนวปฏิบัติเดิม และให้ฝ่ายบริหารดำเนินการต่อไป**

**5.7 การเปลี่ยนแปลงระดับคะแนน**

วาระลับ

**5.8 นักศึกษาสำเร็จการศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยมีนักศึกษาของคณะวิศวกรรมศาสตร์ ได้เรียนครบหลักสูตรวิศวกรรมศาสตรบัณฑิต (วศ.บ.) ประจำภาคการศึกษาปลาย ปีการศึกษา 2561 จำนวน 426 คน ซึ่งได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 1-10/2562 เมื่อวันที่ 25 มิถุนายน 2562 เรียบร้อยแล้ว ดังนี้

- สาขาวิชาวิศวกรรมเกษตร กลุ่มวิชาเครื่องจักรกลเกษตร จำนวน 30 คน

- สาขาวิชาวิศวกรรมเกษตร กลุ่มวิชาวิศวกรรมทรัพยากรน้ำ จำนวน 1 คน

- สาขาวิชาวิศวกรรมคอมพิวเตอร์ จำนวน 36 คน

- สาขาวิชาวิศวกรรมเคมี จำนวน 38 คน

- สาขาวิชาวิศวกรรมเคมี (ม.6) จำนวน 30 คน

- สาขาวิชาวิศวกรรมเครื่องกล จำนวน 67 คน

- สาขาวิชาวิศวกรรมไฟฟ้า วิขาเอกไฟฟ้ากำลัง (โครงการพิเศษ) จำนวน 5 คน

- สาขาวิชาวิศวกรรมไฟฟ้า วิขาเอกวิศวกรรมไฟฟ้ากำลัง จำนวน 33 คน

- สาขาวิชาวิศวกรรมไฟฟ้า วิขาเอกวิศวกรรมไฟฟ้าสื่อสาร จำนวน 11 คน

- สาขาวิชาวิศวกรรมไฟฟ้า วิขาเอกไฟฟ้าสื่อสาร (โครงการพิเศษ ม.6) จำนวน 1 คน

- สาขาวิชาวิศวกรรมโยธา จำนวน 54 คน

- สาขาวิชาวิศวกรรมโยธา (ม.6) จำนวน 16 คน

- สาขาวิชาวิศวกรรมสิ่งแวดล้อม จำนวน 39 คน

- สาขาวิชาวิศวกรรมอุตสาหการ จำนวน 65 คน

จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.9 ปรับระดับคะแนน กรณีเรียนรายวิชาเลือกเสรีเกิน 9 หน่วยกิต**

รองคณบดีฝ่ายวิชาการได้เสนอต่อที่ประชุมว่า ด้วยงานพัฒนาวิชาการและพัฒนานักศึกษา ได้ตรวจสอบการลงทะเบียนเรียนของนักศึกษา ปรากฏว่ามีนักศึกษาสาขาวิชาวิศวกรรมคอมพิวเตอร์ จำนวน 2 คน ได้ลงทะเบียนเรียนรายวิชาเลือกเสรีเกินกว่าที่หลักสูตรกำหนด ซึ่งที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 1-10/2562 เมื่อวันที่ 25 มิถุนายน 2562 ได้พิจารณาแล้วมีมติให้ปรับระดับคะแนนเป็น S ในรายวิชาที่นักศึกษาลงทะเบียนเรียนเกินกว่าที่หลักสูตรกำหนด จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.10 เปิดรายวิชาใหม่ ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมไฟฟ้า มีความประสงค์ขออนุมัติเปิดรายวิชาใหม่ ระดับปริญญาตรี สำหรับนักศึกษาชั้นปีที่ 3 หมวดวิชาเฉพาะ กลุ่มวิชาชีพเลือกเรียน จำนวน 2 รายวิชา ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 1-10/2562 เมื่อวันที่ 25 มิถุนายน 2562 เรียบร้อยแล้ว คือ รายวิชา 192326วิศวกรรมไฟฟ้าเพื่อการขนส่ง (ELECTRICAL ENGINEERING FOR TRANSPORTATION) 3(3-0-6) และรายวิชาEN213313 วิศวกรรมไฟฟ้าเพื่อการขนส่ง (ELECTRICAL ENGINEERING FOR TRANSPORTATION) 3(3-0-6) จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ โดยมีข้อเสนอแนะให้แก้ไขแบบ มคอ. 3 หมวดที่ 1 ข้อ 1.8 จาก “...ภาควิชา...” แก้ไขเป็น “...สาขาวิชา...” ทั้งสองรายวิชา และให้ฝ่ายวิชาการดำเนินการต่อไป**

**5.11 เปลี่ยนแปลงอาจารย์ผู้รับผิดชอบหลักสูตร**

รองคณบดีฝ่ายวิชาการได้เสนอต่อที่ประชุมว่า ด้วยสาขาวิชาวิศวกรรมเคมี มีความประสงค์ ขอปรับปรุงหลักสูตร (ประเภทปรับปรุงเล็กน้อย) จำนวน 2 หลักสูตร โดยในหลักสูตรวิศวกรรมศาสตรบัณฑิต สาขาวิชาวิศวกรรมเคมี (หลักสูตรปรับปรุง พ.ศ. 2560) ขอเปลี่ยนแปลงอาจารย์ผู้รับผิดชอบหลักสูตร และหลักสูตรวิศวกรรมศาสตรบัณฑิต สาขาวิชาวิศวกรรมเคมี หลักสูตรนานาชาติ (หลักสูตรใหม่ พ.ศ. 2560) ขอเปลี่ยนแปลงอาจารย์ผู้รับผิดชอบหลักสูตร และเพิ่มรายชื่ออาจารย์ผู้สอน ซึ่งผ่าน ความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 1-10/2562 เมื่อวันที่ 25 มิถุนายน 2562 เรียบร้อยแล้ว จึงเสนอที่ประชุมเพื่อพิจารณาดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.12 ขอคืนสภาพนักศึกษา ระดับปริญญาตรี**

รองคณบดีฝ่ายวิชาการได้เสนอต่อที่ประชุมว่า ด้วยนางสาวพัชรี ทิพวัจนา เคยเป็นนักศึกษา คณะวิศวกรรมศาสตร์ สาขาวิชาวิศวกรรมโยธา รหัสประจำตัว 593040790-6 ได้พ้นสภาพการเป็นนักศึกษา เมื่อวันที่ 14 กันยายน 2561 เนื่องจากไม่ชำระค่าธรรมเนียมเพื่อขึ้นหรือต่อทะเบียนภายในเวลา ที่มหาวิทยาลัยกำหนด ได้ยื่นคำร้องขอคืนสภาพนักศึกษา ในภาคการศึกษาต้น ปีการศึกษา 2562 ซึ่งได้ผ่านความเห็นชอบจากคณะกรรมการวิชาการ คณะวิศวกรรมศาสตร์ ในคราวประชุมครั้งที่ 1-10/2562 เมื่อวันที่ 25 มิถุนายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.13 รายงานผลการไปปฏิบัติงานเพื่อเพิ่มพูนความรู้ทางวิชาการ ระยะที่ 1**

รองคณบดีฝ่ายวิชาการได้เสนอต่อที่ประชุมว่า เพื่อให้การดำเนินการให้คณาจารย์ไปปฏิบัติงานเพื่อเพิ่มพูนความรู้ทางวิชาการดำเนินไปด้วยความเรียบร้อย ถูกต้องตามระเบียบ จึงขอให้พิจารณาผลการประเมินรายงานความก้าวหน้าการไปปฏิบัติงานเพื่อเพิ่มพูนความรู้ทางวิชาการ ระยะที่ 1 ราย   
ผู้ช่วยศาสตราจารย์กรชวัล ชายผา ซึ่งได้ผ่านความเห็นชอบจากที่ประชุมคณะกรรมการวิชาการ คณะวิศวกรรมศาสตร์ ในคราวประชุมครั้งที่ 1-10/2562 เมื่อวันที่ 25 มิถุนายน 2562 เรียบร้อยแล้ว จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิชาการดำเนินการต่อไป**

**5.14 การขอรับทุนไปเสนอผลงานในการประชุมวิชาการนานาชาติในต่างประเทศ ประจำงวดที่ 6/2562**

รองคณบดีฝ่ายวิชาการได้เสนอต่อที่ประชุมว่า ด้วยอาจารย์ปณิธาน จูฑาพร มีความประสงค์ขอรับทุนเพื่อเข้าร่วมการเสนอผลงานวิจัยฯ ในการประชุมวิชาการนานาชาติในต่างประเทศ ประจำงวดที่ 6/2562 จากมหาวิทยาลัยขอนแก่น ในการประชุม The 7th International Water Association (IWA) Specialist Conference on Natural Organic Matter (NOM7) ในระหว่างวันที่ 7 - 10 ตุลาคม 2562 ณ เมือง Tokyo ประเทศญี่ปุ่น จำนวน 58,000 บาท จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและวิเทศสัมพันธ์ดำเนินการต่อไป**

**5.15 การขอรับทุนสนับสนุนอาจารย์ผู้เชี่ยวชาญชาวต่างประเทศเพื่อการสอนหรือวิจัย (International Visiting Scholar) ณ มหาวิทยาลัยขอนแก่น ประจำปีงบประมาณ พ.ศ. 2562**

รองคณบดีฝ่ายวิชาการได้เสนอต่อที่ประชุมว่า ด้วยรองศาสตราจารย์กิติโรจน์ หวันตาหลา ได้เสนอขอรับทุนสนับสนุนอาจารย์ผู้เชี่ยวชาญชาวต่างประเทศเพื่อการสอนหรือวิจัย (International Visiting Scholar) ณ มหาวิทยาลัยขอนแก่น ประจำปีงบประมาณ พ.ศ. 2562 แก่ Assoc. Prof. Behzad Shahmoradi จาก Kurdistan University of Medical Sciences สาธารณรัฐอิสลามอิหร่าน เพื่อทำวิจัยหัวข้อ Synthesis, characterization of ZnO-based nanomaterials, and their toxicity assessment ระหว่างวันที่ 1 – 31 สิงหาคม 2562 จำนวน 150,000 บาท จากมหาวิทยาลัยขอนแก่น จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

**มติ ที่ประชุมพิจารณาแล้วมีมติเห็นชอบ และให้ฝ่ายวิจัยและวิเทศสัมพันธ์ดำเนินการต่อไป**

**5.16 แผนงบประมาณและแผนยุทธศาสตร์ ประจำปีงบประมาณ พ.ศ. 2563**

รองคณบดีฝ่ายแผนยุทธศาสตร์และพัฒนาองค์กรได้เสนอต่อที่ประชุมว่า ตามที่กองยุทธศาสตร์ มหาวิทยาลัยขอนแก่น ได้กำหนดแนวปฏิบัติและแบบพิมพ์ออนไลน์สำหรับการจัดทำแผนงบประมาณและแผนยุทธศาสตร์ ประจำปีงบประมาณ พ.ศ. 2563 คณะฯ โดยฝ่ายแผนยุทธศาสตร์และพัฒนาองค์กร จึงได้ดำเนินการประมาณการรายรับ-รายจ่าย ประจำปีงบประมาณ พ.ศ. 2563 จำแนกตามรายการรายรับ พร้อมกับงบประมาณจากเงินทุนสำรองสะสมของสาขาวิชา เพื่อให้ครอบคลุมถึงรายละเอียดงบประมาณรายจ่ายของหน่วยงานตามภารกิจหลัก และแผนการดำเนินงานตามกิจกรรม/โครงการ หรือแผนยุทธศาสตร์ ประจำปีงบประมาณ พ.ศ. 2563 จึงเสนอที่ประชุมเพื่อพิจารณา ดังรายละเอียดตามเอกสารประกอบวาระการประชุม

ประธานได้แจ้งที่ประชุมเพิ่มเติมว่า งบประมาณรายรับคณะฯ ประมาณการมาจาก 9 หมวดหลัก อาทิ เงินอุดหนุนที่รัฐจัดสรรให้ หรืองบประมาณแผ่นดิน เงินและทรัพย์สินซึ่งมีผู้อุทิศให้แก่มหาวิทยาลัย หรือเงินบริจาค เงินค่าธรรมเนียมการศึกษา เงินและผลประโยชน์ที่ได้รับจากการบริการวิชาการ การวิจัย และนำทรัพย์สินทางปัญญาไปหาประโยชน์ และเงินสำรองสะสมสาขาวิชา เป็นต้น รวมเป็นเงินจำนวนทั้งสิ้น 208,615,100 บาท และจัดสรรเป็นงบประมาณรายจ่ายของหน่วยงานตามภารกิจหลัก และแผนการดำเนินงานตามกิจกรรม/โครงการ หรือแผนยุทธศาสตร์ ประจำปีงบประมาณ พ.ศ. 2563 ในจำนวนเดียวกัน (รายรับเท่ากับรายจ่าย) ทั้งนี้ คณะฯ กำลังดำเนินการศึกษาการจัดสรรงบประมาณจำแนกตามแต่ละสาขาวิชา พร้อมกับเพิ่มจำนวนและรูปแบบวิธีการการหารายได้ให้มากยิ่งด้วย จึงแจ้งที่ประชุมเพื่อรับทราบ

**มติ** **ที่ประชุมพิจารณาแล้วมีมติเห็นชอบ และให้ฝ่ายแผนยุทธศาสตร์และพัฒนาองค์กรดำเนินการต่อไป**

**ระเบียบวาระที่ 6 เรื่องจรรยาบรรณและธรรมาภิบาล** - ไม่มี -

**ระเบียบวาระที่ 7 เรื่องอื่น ๆ**

**7.1 งานสัมมนาคณาจารย์ ประจำปีงบประมาณ 2562**

**ประธานได้แจ้งที่ประชุมว่า ด้วยคณะฯ ได้กำหนดจัดงานสัมมนาคณาจารย์ ประจำปีงบประมาณ พ.ศ. 2562 ในวันที่ 5 กรกฎาคม 2562 ณ โรงแรมอวานี ขอนแก่น โฮเทล แอนด์ คอนเวนชั่นเซ็นเตอร์ จึงขอเรียนเชิญคณาจารย์ทุกท่านเข้าร่วมงานในวันดังกล่าว เพื่อหาแนวทางในการพัฒนาคณะวิศวกรรมศาสตร์**

ที่ประชุมรับทราบ

**7.2 การจัดอบรมโปรแกรม SolidWork**

หัวหน้าสาขาวิชาวิศวกรรมเครื่องกลได้แจ้งที่ประชุมว่า ด้วยคณะฯ ได้จัดสรรงบประมาณประจำปี พ.ศ. 2562 ให้สาขาวิชาวิศวกรรมเครื่องกลดำเนินการปรับปรุงโปรแกรม SolidWork ที่มีอยู่เดิมให้ทันสมัยและครอบคลุมทุกการใช้งานมากยิ่งขึ้น (Full option) และในวันที่ 8 – 10 กรกฎาคม 2562 ผู้ให้บริการจะจัดอบรมการใช้งานโปรแกรม SolidWork จำนวน 40 ที่นั่ง ให้กับคณาจารย์ในทุกสาขาวิชา จึงแจ้งที่ประชุมเพื่อรับทราบ พร้อมขอเรียนเชิญเข้าร่วมการอบรมและประชาสัมพันธ์ให้คณาจารย์ทุกท่านทราบต่อไป ทั้งนี้ สาขาวิชาวิศวกรรมเครื่องกลจะดำเนินการจัดส่งหนังสือประชาสัมพันธ์การจัดการอบรมดังกล่าวข้างต้นอีกครั้ง

**ที่ประชุมรับทราบ**

**7.3 การช่วยเหลือและดูแลนักศึกษาที่มีปัญหาสุขภาพจิต**

หัวหน้าสาขาวิชาวิศวกรรมอุตสาหการได้หารือที่ประชุมว่า ด้วยสาขาวิชาวิศวกรรมอุตสาหการ ได้พบนักศึกษาที่มีปัญหาด้านสุขภาพจิตจำนวนหนึ่ง และได้ดำเนินการช่วยเหลือดูแลไปในบางส่วนแล้ว จึงขอหารือเพื่อแนวทางหรือวิธีการในการช่วยเหลือและดูแลนักศึกษาที่มีปัญหาสุขภาพจิตในภาพรวม ของคณะฯ

ประธานได้มอบหมายให้ฝ่ายพัฒนานักศึกษาและศิษย์เก่าสัมพันธ์ทบทวนแนวปฏิบัติและวิธีการดำเนินการเดิม พร้อมกับศึกษาแนวทางหรือวิธีการในการช่วยเหลือและดูแลนักศึกษาที่มีปัญหาสุขภาพจิตของคณะฯ ต่อไป

ผู้ช่วยคณบดีฝ่ายพัฒนานักศึกษาและศิษย์เก่าสัมพันธ์ได้แจ้งที่ประชุมว่า ตามที่ตนได้เข้าร่วมการอบรมเพื่อเตรียมพร้อม ช่วยเหลือและดูแลนักศึกษาที่มีปัญหาสุขภาพจิต คณะฯ จะสามารถดำเนินการได้เฉพาะการกลั่นกรองนักศึกษาผู้มีความเสี่ยง และชักชวนให้นักศึกษาเข้าพบแพทย์เท่านั้น จึงแจ้งที่ประชุมเพื่อรับทราบ

**ที่ประชุมรับทราบ**

**เลิกประชุมเวลา 14.50 น.**

**(นายทองปาน สุนทรารักษ์)**

**กรรมการและเลขานุการที่ประชุมคณะฯ**

**นายภาณุพงศ์ ต.ประเสริฐ**

**นางสาวมาริษา นันสมบัติ**

**ผู้ช่วยเลขานุการที่ประชุม**